Στις 4 Δεκεμβρίου 2021 διεξήχθησαν **προεδρικές εκλογές στην Γκάμπια**. 

Στην προεδρική εκλογή συμμετείχαν 6 υποψήφιοι, από τους οποίους οι 5 ήταν μέλη πολιτικών κομμάτων και ο ένας ήταν ανεξάρτητος πολιτικός. Οι κάλπες άνοιξαν από τις 8.00 το πρωί μέχρι τις 17.00 το απόγευμα, σε 1.554 εκλογικά κέντρα σε όλην την χώρα, για τους γύρω στους 960.000 χιλιάδες εγγεγραμμένους ψηφοφόρους της χώρας. Η ψηφοφορία έγινε με το παραδοσιακό Γκαμπιανό σύστημα, στο οποίο οι εκλογείς δεν ψηφίζουν με ψηφοδέλτια αλλά με σβόλους που ρίχνουν στα βαρέλια των υποψήφιων.

Ο Αντάμα Μπάροου επανεξελέγη Πρόεδρος για μία δεύτερη θητεία, με το 53% των ψήφων.

Εκλογικό σύστημα
----------------

Σύμφωνα με το Γκαμπιανό Σύνταγμα, η εκλογή του Προέδρου γίνεται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό δύο γύρων. Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής τότε διεξάγεται δεύτερος γύρος στον οποίο συμμετέχουν οι δύο επικρατέστεροι υποψήφιοι του πρώτου. Η προσέλευση στην ψηφοφορία είναι υποχρεωτική για όλους τους πολίτες ηλικίας άνω των 18 ετών. Οι εγγεγραμμένοι ψηφοφόροι λαμβάνουν ειδική εκλογική κάρτα. 

Η ψηφοφορία γίνεται με παραδοσιακό Γκαμπιανό σύστημα, στο οποίο οι εκλογείς ψηφίζουν με σβόλους αντί για ψηφοδέλτια. Αντί για κάλπες χρησιμοποιούνται κυλινδρικά βαρέλια που έχουν μία τρύπα στην κορυφή. Τα βαρέλια είναι βαμμένα στο χρώμα του κόμματος του υποψηφίου και μπορεί να φέρουν την φωτογραφία του υποψηφίου ή το λογότυπο του κόμματος. Ένα βαρέλι για κάθε υποψήφιο τοποθετούνται στον εκλογικό θάλαμο. Κάθε εκλογέας όταν προσέρχεται στο εκλογικό κέντρο λαμβάνει από την εκλογική επιτροπή έναν σβώλο. Μετά, ο εκλογέας μπαίνει στον εκλογικό θάλαμο και ρίπτει τον σβώλο του σε ένα από τα βαρέλια των υποψηφίων. Η καταμέτρηση γίνεται με εξίσου παραδοσιακό τρόπο. Οι σβόλοι κάθε βαρελιού αδειάζονται και διευθετούνται σε τετράγωνους δίσκους που έχουν σφαιρικές υποδοχές για αυτούς. Το άθροισμα τους υπολογίζεται επιτόπου. 

### Αποτελέσματα

| Υποψήφιος | Κόμμα | Ψήφοι | % |
| --- | --- | --- | --- |
|  | Αντάμα Μπάροου | Εθνικό Λαϊκό Κόμμα | 457.519 | 53,23% |
|  | Ουσάινου Νταρμπόε | Ενωμένο Δημοκρατικό Κόμμα | 238.253 | 27,72% |
|  | Μαμά Καντέχ | Δημοκρατικό Κογκρέσο | 105.902 | 12,32% |
|  | Χαλίφα Σαλάχ | ΛΑΔΟΑΣ | 32.425 | 3,77% |
|  | Έσα Φάαλ | Ανεξάρτητος | 17.206 | 2,00% |
|  | Αμπτνούλι Τζάμεχ | Κόμμα Εθνικής Ενότητας | 8.252 | 0,96% |
| **Σύνολο** | **859.557** | 100% |
| Εγγεγραμμένοι ψηφοφόροι / προσέλευση | 962.157 | 89,34% |
| Πηγή: Fatunetwork BBC |

Παραπομπές
----------

1. 1 2  «Gambia election 2021 updates - Polls close, results count begin». *BBC News Pidgin*.. Ανακτήθηκε στις 2021-12-12.
2. ↑  «the old-fashion drum & marble voting & counting system is phenomenal- simple fast, cost effective and typically African». *Twitter*. Ανακτήθηκε στις 12 Δεκεμβρίου 2021.
3. ↑  «Gambia elections: Adama Barrow declared presidential election winner» (στα αγγλικά). *BBC News*. 2021-12-06.. Ανακτήθηκε στις 2021-12-12.
4. ↑  «Gambia (The) 2020 Constitution - Constitute». *www.constituteproject.org* (στα Αγγλικά). Ανακτήθηκε στις 12 Δεκεμβρίου 2021.
5. ↑  Sanneh, Alieu. «The Gambia's 55-year-old marbles voting system is simple but difficult to cheat». *The Conversation* (στα Αγγλικά). Ανακτήθηκε στις 12 Δεκεμβρίου 2021.
6. ↑  «Independent Electoral Commission - IEC The Gambia - Arrangement of Ballot Drums | Facebook». *www.facebook.com*. Ανακτήθηκε στις 13 Δεκεμβρίου 2021.
7. ↑  «The Game Is Up: Adama Barrow Wins Race To State House Convincingly – The Fatu Network» (στα Αγγλικά). Ανακτήθηκε στις 13 Δεκεμβρίου 2021.